VIDEO "Cu ce te-a convins Mititelu a zecea oară?" Răspunsul lui Nicolo Napoli după revenirea la Craiova
Nicolo Napoli (62 de ani) a revenit la FC U Craiova pentru al zecelea mandat pe banca formației pregătite de Adrian Mititelu.
Nicolo Napoli va începe al zecelea mandat cu un meci de foc, derby-ul cu Universitatea Craiova, programat duminică, de la ora 20:45, în ultima etapă din sezonul regulat.
Nicolo Napoli, la al zecelea mandat la FC U Craiova: "Aveam nevoie de fotbal. A venit propunerea lui Mititelu și am acceptat-o"
Întrebat cum l-a convins patronul Adrian Mititelu să semneze pentru a zecea oară cu formația din Bănie, Napoli a răspuns inițial scurt: "Cu nimic!". Ulterior, italianul a spus că a vrut să ajute echipa să se salveze de la retrogradare și că îi era dor de fotbal.
"Ne așteaptă o partidă foarte grea, e derby-ul Craiovei. Va fi un meci dificil și pentru noi, și pentru ei, dar sperăm ca băieții să facă un meci foarte bun.
(n.r - Cu ce te-a convins Adrian Mititelu să te întorci a zecea oară?) Cu nimic. M-a sunat domnul Mititelu înainte de a ajunge aici, să-l ajut. Am venit cu plăcere și sper că băieții vor face un meci foarte bun.
Am fost de multe ori aici când am fost chemat și situația din clasament era dificilă. Eu sunt fericit că m-am întors aici. Sunt mulți fotbaliști cu care am lucrat. Sper că vom salva echipa de la retrogradare.
Nu știu dacă putem ajunge la barajul pentru Conference League, e dificil. Vom vedea.
Am fost într-un moment în care aveam nevoie de fotbal. A venit propunerea lui Mititelu și am acceptat-o.
Cunosc foarte bine adversara. Nu e prima dată când o întâlnesc. Eu mă gândesc însă la echipa noastră și sper să facem un joc foarte bun. Vedem la final de meci cine va câștiga", a spus Nicolo Napoli, la conferința de presă premergătoare jocului.
Nicolo Napoli preia FC U Craiova de pe loc de baraj, 13, cu doar 31 de puncte în 19 etape. Oltenii vor juca în play-out și în acest sezon.
Urmăriți SPORT.RO și pe Google News